רבקה מרים

רבקה מרים (נולדה ב-10 בפברואר 1952) היא משוררת, סופרת וציירת ישראלית. רבקה מרים נולדה ב-1952 בירושלים, בת לסופר ניצול השואה לייב רוכמן. שמותיה הפרטיים, רבקה מרים, שלימים הפכו לשמה הספרותי, הם על שם אמו של אביה, רבקה, ואחותו הצעירה, מרים, שנספו יחד בטרבלינקה. למדה בבית הספר התיכון "מעלה" בירושלים וסיימה את שירותה בצה"ל כקצינה. למדה במסגרות שונות, בהן מכון שלום הרטמן. נמנית עם ראשוני בית מדרש אלול, ועמדה בראש בית המדרש בירושלים בין השנים 2000–2007. שם גם הקימה ואצרה את גלריית 'החדר הקטן', בה הציגו אמנים מגוונים. במקביל היא מנחה סדנאות לכתיבה יוצרת ושירה במוסדות שונים. פועלת לעיתים קרובות תוך שיתוף פעולה עם יוצרים מתחומי אמנויות אחרים, כמו מוזיקה ותיאטרון. בין היתר יזמה את הקמת קבוצת 'כנה', קבוצת לימוד וכתיבה שפעלה במסגרת 'מרכז שטיינזלץ', בה נטלו חלק אמנים, אנשי רוח ורבנים, ובשיתוף עם האמן ברוך ברנר הקימה והנחתה את קבוצת 'אותיות פורחות', המיועדת ליוצאי העולם החרדי. ספר שיריה הראשון, "כותונתי הצהובה", התפרסם בהיותה בת ארבע עשרה. עד היום ראו אור למעלה משלושים ספרים מפרי עטה, ובהם כמה קובצי סיפורת וחמישה ספרי ילדים. זכתה בפרסים ישראליים שונים לשירה, ובהם פעמיים בפרס ראש הממשלה ליצירה, פרס עיריית חולון ע"ש קוגל פרס יצחק לייב גולדברג, פרס ברנר לפרוזה ופרס עמיחי למפעל חיים. הייתה ידידה קרובה של המשוררת זלדה. רבקה מרים מתמקדת ביצירתה במתח שבין כיליון לתחייה, בין יש לאין. מתח זה בא לידי ביטוי בכל ישות באשר היא - חי, צומח, דומם או מופשט. יצירתה עוסקת בחידת הקיום ובתחושות שהיא מעוררת. שירתה של רבקה מרים משלבת יראה ושעשוע, ושפת הדימויים שלה שואבת הרבה מהשראתה מהמקורות היהודיים, התנ"ך, המדרשים ותורת הסוד, ונוגעת בהוד הרוח של היהדות באפיון ארץ ישראלי. כך למשל באחד משיריה היא כותבת: "שהאיש הוא תפילה והוא חוט, נוגע במה שאיננו", ובמקום אחר: "אלוהי נושם לצידי, בל יחדל מלנשום" ובשיר "כעולה להבנו" היא מתייחסת לרעיון הדבקות: "אמרו הזקנים: / האש היא מרחק משתעשע. / היא הראיה הנוגעת. אמרו הזקנים: / האש היא בשר היודע עצמו. ואני אמרתי לא. / ואני אמרתי לא." שירים רבים מפרי עטה משולבים בתוכנית הלימודים של משרד החינוך לחטיבה העליונה. בשנת 2009 הופיע בהוצאת טובי מבחר משיריה (שתורגמו לאנגלית בידי המשוררת לינדה זיסקויט), תחת הכותרת "These Mountains". רבקה מרים עוסקת גם בציור. קיימה כמה תערוכות יחיד, ביניהן גם תערוכת יחיד במשכן לאמנות בעין חרוד. והשתתפה בתערוכות קבוצתיות שונות. כבר בגיל 17 הציגה תערוכת יחיד במוזיאון תל אביב לאמנות, בית דיזנגוף, בשנת 1969. בשנת תשמ"ז (1987) נכללה בין משיאי המשואות ביום העצמאות. בשנים 1979 ו-1999 זכתה בפרס ראש הממשלה לסופרים עבריים. בשנת 2016 זכתה, על הקובץ 'יישובו של עולם', בפרס ברנר לפרוזה. בשנת תשע"ט (2019) זכתה רבקה מרים בפרס יהודה עמיחי לשירה עברית על מפעל חיים. לרבקה מרים שתי בנות ובן, בתה יערה ענבר היא סופרת וחוקרת מחשבת ישראל. אחיה הוא הכנר יהושע רוכמן. מתגוררת בשכונת המושבה הגרמנית בירושלים. כותנתי הצהובה, הוצאת עקד ספרים, 1966. טבעתי בחלונות הוצאת עקד ספרים, 1969. כסאות במדבר, הוצאת דביר, 1973. עץ נגע בעץ, הוצאת דביר, 1978. הקולות לקראתם, הוצאת דביר, 1982. משירי אימות האבן, הוצאת ספרית פועלים, 1988. מקום, נמר, הוצאת כרמל, ירושלים, 1994. מקרוב היה המזרח, הוצאת כרמל, ירושלים, 1996. נח היהודי, הוצאת כרמל, ירושלים, 2000. אמר החוקר, הוצאת כרמל, ירושלים, 2005. בעל הנס ועוד עוברי אורח, הוצאת כרמל, ירושלים, 2006. אבי ציווני לא למות, הוצאת כרמל, ירושלים, 2007. באים בימים,(שירים תנכיים - אברהם, יצחק, יעקב, רות ואסתר), הוצאת כרמל, ירושלים, 2009. שירי רבקה מרים, שני כרכים ובהם מקובצים כל ספרי השירה עד כה, ראה אור בהוצאת כרמל ב-2010. משה שירים, הוצאת כרמל, ירושלים, 2011. צל השלם, הוצאת כרמל, ירושלים,2013. האף-על-פי, הוצאת כרמל, ירושלים, 2014. כְּאָדָם קַדְמָאָה, הוצאת כרמל 2019. כולל 256 שירים וקטעים קצרים. אף שאתה רעיון, הוצאת כרמל, ירושלים, 2020 הגדת הציפורים, הוצאת כרמל, ירושלים, 2022. בסדר, הוצאת כרמל, ירושלים, 2023. רק האש והמים, הוצאת כרטא, 1989. נפל דבר, הוצאת כרמל, ירושלים, 1996. פתקים, הוצאת ראובן מס, 2007. בחילופין, הוצאת כרמל, ירושלים, 2008. לפני הנסיעה קטעים קצרים בשילוב הדפסים של הצייר מאיר אפלפלד, הוצאת אבן חושן, 2011. יישובו של עולם, הוצאת כרמל, ירושלים, 2015. הילדים של, הוצאת כרמל, ירושלים, 2017. האיש העירום, הוצאת כרמל, ירושלים, 2018. סרך היחד' הוצאת כרמל, ירושלים2024 חלונות בהקיץ, הוצאת הקיבוץ המאוחד, 1987. מעבר לגבעות האחרונות, ספרית פועלים, 1991 הוצאה מחודשת בהוצאת אבן חושן, 2008. וגם סיפור על מיטה שהתאהבה בכיסא, הוצאת אבן חושן, 2008. לא רק על רוריק, הוצאת כרמל, ירושלים, 2013. שילוח וכל מיני, הוצאת אבן חושן, 2016. על המידה ועל האין שיעור, מאמרים ומסעות, הוצאת כרמל, 2020 ד"ר אברהם הגורני-גרין, לנושא השואה בשירתנו, עיון בשירי: אורי צבי גרינברג, נתן אלתרמן, אברהם שלונסקי, דוד פוגל, אבא קובנר, דוד רוקח, איתמר יעוז-קסט, אבנר טריינין, יעקב בסר, רבקה מרים, הוצאת עקד, 1970. רבקה מרים, אלי אתה ואודך, באנתולוגיה "תמונה קבוצתית" (ספרות ישראלית במאה ה-21), עמ' 487–488, הוצאת כרמל, 2017. נוגע במה שאינו. מתניה אורי מאלי. נוכחות והיעדר אלוהים בשירת רבקה מרים ויונדב קפלון ((הוצאת אוניברסיטת בר-אילן)) דורי, נ' (2018). זקנה, מוות, לידה וחיות מחדש בסיפורי הילדים של רבקה מרים. ספרות ילדים ונוער, 141, 81-71. אוראל שרפ, "לאחר ששמי הופשט ממני" - סוגיית השמות בשירת רבקה מרים, חיבור לשם קבלת התואר "דוקטור לפילוסופיה", אוניברסיטת בן גוריון בנגב, הפקולטה למדעי הרוח והחברה, אוקטובר 2012. רבקה מרים, ברשת החברתית פייסבוק רשימת הפרסומים של רבקה מרים, בקטלוג הספרייה הלאומית רבקה מרים, ב"לקסיקון הספרות העברית החדשה" רבקה מרים, ב"לקסיקון הקשרים לספרות ישראלית" רבקה מרים, באתר המכון לתרגום ספרות עברית (באנגלית) אלוהים נושם לצידי, באתר "דעת" ראו את הקולות, באתר "דעת" משירי רבקה מרים: על דעת המקום ועל דעת הקהל, אהבנו את אלהינו מאוד, באתר הפיוט והתפילה שישה שירים, באתר "יקוד" - כתב-עת לספרות עברית יפעת נבו, פגישה עם שיר, דבר, 25 ביולי 1969 אלמוג בהר, "אני בנויה מאפשרויות רבות", באתר ynet, 22 במרץ 2011 אלי הירש, על שירי רבקה מרים, ידיעות אחרונות 18/3/2011 ארז שוייצר, דברים שבשירה, סוד הנעורים המפוכחים, באתר הארץ, 16 בפברואר 2011 גלעד בארי, ניתוח השיר "הרופא גילה באר", אתר כיפה אסף שור, ‏"תמיד מפליא להרגיש איך בעצם העולם מלא חיים" - שיחה עם המשוררת רבקה מרים, בארכיב של אתר "המאסף", 14.3.05 חמוטל בר יוסף, "לא כל אחד יכול להבחין בדהרת הסלע" - לרגל ספרה של רבקה מרים - 'אמר חוקר', באתר הארץ, 11 בדצמבר 2005 ציפורה דולן, מציאות מתחמקת - על הספר 'בחילופין', באתר הארץ, 29 באוקטובר 2008 יותם שווימר, רבקה מרים מפליאה לכתוב ספרי ילדים, באתר nrg‏, 27 באפריל 2009 איתן פרייר-דרור, ‏"הגעגוע הוא הנוכחות העזה בעולם", בפרויקט "קול אישה" של "בית אבי חי", 15 בנובמבר 2009 ציפי לוין בירון "רבקה מרים הולכת בעקבות הצל" באתר הארץ 9.5.2015 שושנה צינגל, "מסע אל תוך עצמנו; בני ניצולי השואה מדברים", ריאיון עם רבקה מרים, עמ' 155–165, הוצאת אלישר, 1985 ציפי לוין בירון אשמת הכתיבה, מקור ראשון https://www.makorrishon.co.il/culture/53587/ עלייה להר היא מסע לפגישה עם הא־לוהי שבתוכך, אך לא פחות מכך, מימוש עצמי, גדעון עפרת מקור ראשון 23.9.2021 ריאיון בתוכנית הרדיו "כי עוד באדם תאמין" פרק 5, עם הילל מליניאק, רדיו ירושלים, ספטמבר 2022. גילי איזיקוביץ, הזוכים בפרס ברנר לשירה ולספרות: איתמר יעוז־קסט ורבקה מרים, באתר הארץ, 29 באוקטובר 2016 טקס פרס יהודה עמיחי לשירה עברית לשנת תשע"ט, באתר משכנות שאננים, ‏נלקח ב-3 בדצמבר 2019 חמוטל בר יוסף, לפנינו ספר שיריה העשירי, ולטעמי הטוב שבכולם, של רבקה מרים, באתר הארץ, 11 בדצמבר 2019 יואב שורק, ‏סקירת הספר, השילוח, 13, פברואר 2019